LIETUVOS RESPUBLIKOS SEIMO

Biudžeto ir finansų komitetas

PAGRINDINIO KOMITETO IŠVADA

DĖL LIETUVOS RESPUBLIKOS ELEKTRONINIŲ PINIGŲ IR ELEKTRONINIŲ PINIGŲ ĮSTAIGŲ ĮSTATYMO NR. XI-1868 PAKEITIMO ĮSTATYMO Nr. XIII-1094 1 IR 2 STRAIPSNIŲ PAKEITIMO ĮSTATYMO PROJEKTO NR. XIIIP-2199

2018-06-13 Nr. 109-P-21

Vilnius

1. Komiteto posėdyje dalyvavo: Biudžeto ir finansų komiteto nariai: Stasys Jakeliūnas, Kęstutis Glaveckas, Rasa Budbergytė, Kęstutis Bartkevičius, Viktoras Rinkevičius, Mykolas Majauskas, Vida Ačienė, Andrius Kubilius, Valius Ąžuolas, Rita Tamašunienė, Juozas Varžgalys. Biudžeto ir finansų komiteto biuras: biuro vedėja Alina Brazdilienė, patarėjai: Janina Alasevičienė, Dalia Mudėnienė, Jolanta Dzikaitė, Jolanta Žaltkauskienė, padėjėjos Danguolė Zabulėnienė ir Jolanta Matiliauskienė.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

Seimo kanceliarijos Teisės departamentas, 2018-05-25	14	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas: 1. Projekto 14 straipsnyje dėstomo keičiamo įstatymo 39 straipsnio 1 dalies 1 punkto nuostata tikslintina, nurodant, kur turi būti viešai paskelbta jame nurodyta informacija.	Nepritarti	Atsižvelgiant į tai, kad nuostata dėl poveikio priemonių viešo paskelbimo yra nustatyta Lietuvos banko įstatymo pakeitimo įstatyme Nr. XIII-1231, 433 str. 15 dalis): „Informacija apie pritaikytas poveikio priemones skelbiama Lietuvos banko interneto svetainėje“, siūlomas pildymas būtų perteklinis.
Seimo kanceliarijos Teisės departamentas, 2018-05-25	21	5	2. Projekto 21 straipsnio 5 dalimi siūloma pripažinti netekusia galios keičiamo įstatymo 2 straipsnio 17 dalį. Siūlymas diskutuotinas. Pritarus siūlymui, taikant priimtą įstatymą gali būti neaišku, pagal kokias taisykles turėtų būti taikomos poveikio priemonės ir skiriamos baudos už iki įstatymo įsigaliojimo padarytus pažeidimus. Atkreiptinas dėmesys, kad įstatymas yra pildomas nauju reguliavimu, kurio iki šiol nebuvo, be to, toks naujas reguliavimas yra tiesiogiai susijęs su asmenų teisių ir pareigų apimtimi.	Nepritarti	Įstatymo projektu Nr. XIIIP-2199 yra tarpusavyje derinamos įstatymo Nr. XIII-1242 ir priimto, bet neįsigaliojusio Elektroninių pinigų ir elektroninių pinigų įstaigų įstatymo Nr. XI-1868 pakeitimo įstatymo Nr. XIII-1094 nuostatos. Įstatymu Nr. XIII-1242, kuris įsigalios anksčiau negu Projektas Nr. XIIIP-2199, nustatoma nauja poveikio priemonių taikymo tvarka, taip pat nustatomos jos taikymo taisyklės iki įstatymo įsigaliojimo dienos pradėtoms, bet nebaigtoms poveikio priemonių taikymo procedūroms, o Projektu Nr. XIIIP-2199 minėtos nuostatos inkorporuojamos visa apimtimi į nauja redakcija dėstomą įstatymą jų nepakeičiant. Atsižvelgiant į tai, Elektroninių pinigų ir elektroninių pinigų įstaigų įstatymo 2 straipsnio 17 dalyje suformuluota poveikio priemonių taikymo taisyklė, taikytina iki įstatymo įsigaliojimo dienos pradėtoms, bet nebaigtoms poveikio priemonių taikymo procedūroms, būtų perteklinė ir dėl to išbraukiama iš įstatymo.

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai:

6. Seimo paskirtų papildomų komitetų / komisijų pasiūlymai: negauta.

7. Komiteto sprendimas ir pasiūlymai:

7.1. Sprendimas:

Pritarti projektui Nr. XIIIP-2199 ir Komiteto išvadoms.

7.2. Pasiūlymai: negauta.

8. Balsavimo rezultatai: pritarta bendru sutarimu.

9. Komiteto paskirti pranešėjai: S.Jakeliūnas, M.Majauskas.

10. Komiteto narių atskiroji nuomonė: negauta.

PRIDEDAMA. Komiteto siūlomas įstatymo projektas, jo lyginamasis variantas.

Komiteto pirmininkas	Stasys Jakeliūnas

Biuro patarėja Jolanta Žaltkauskienė